Source: http://saptamana.net/articol/16278-csm-bucuresti-a-sistat-vanzarea-biletelor-pentru-derby-ul-cu-scm-ramnicu-valcea
Timestamp: 2020-03-30 10:21:41+00:00

Document:
Săptămâna în Oltenia: CSM Bucureşti a sistat vânzarea biletelor pentru derby-ul cu SCM Râmnicu Vâlcea
CSM Bucureşti a sistat vânzarea biletelor pentru derby-ul cu SCM Râmnicu Vâlcea
Clubul CSM Bucureşti a anunţat duminică sistarea vânzării biletelor pentru partida cu SCM Râmnicu Vâlcea, din cadrul etapei a 18-a din campionatul naţional de handbal feminin, în urma anunţului făcut de autorităţi că toate evenimentele cu o participare mai mare de 1.000 de persoane sunt interzise, pentru a preîntâmpina răspândirea coronavirusului.
"Dragilor, în urma ultimelor măsuri comunicate de Raed Arafat cu privire la Covid-19, vă informăm că biletele pentru meciul de handbal feminin dintre CSM Bucureşti şi SCM Râmnicu Vâlcea - Handbal feminin au fost scoase de la vânzare. Rămânem în legătură cu autorităţile şi vom reveni cu detalii de îndată ce primim informaţii noi! Vă mulţumim pentru înţelegere", se arată în comunicatul CSM Bucureşti.
De altfel, pe platforma prin intermediul căreia se vând bilete pentru evenimentele sportive organizate de CSM Bucureşti, se menţionează că "nu sunt evenimente disponibile la vânzare".
Partida dintre CSM Bucureşti şi SCM Râmnicu Vâlcea, din cadrul etapei a 18-a a Ligii Florilor se va disputa miercuri, cu începere de la ora 18:30, în Sala Polivalentă din Capitală.
1 GBP = 5.4096 RON
1 CHF = 4.5656 RON

References: CSM 

CSM 
 CSM 
 CSM 
 CSM 
 CSM 
 CSM